ROMANIA

JUDETUL MURES Proiect,

CONSILIUL LOCAL MUNICIPAL TIRGU-MURES

#### HOTĂRÂREA

#### Nr.\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2011

***privind aprobarea aderării comunelor Sânger şi Cheţani din judeţul Mureş la***

***Asociaţia de Dezvoltare Intercomunitară AQUA INVEST MUREŞ***

**Consiliul Local al Municipiului Tîrgu-Mureş, întrunit în şedinţa ordinară de lucru**,

Văzând Expunerea de motive nr. 193 din 17.05.2011 a Primarului municipiului Tîrgu-Mureş privind aprobarea aderării comunelor Sânger şi Cheţani din judeţul Mureş la Asociaţia de Dezvoltare Intercomunitară AQUA INVEST MUREŞ,

Având în vedere prevederile art. 8, alin. (2), lit. c şi art. 10 din Legea nr. 51/2006 a serviciilor comunitare de utilităţi publice şi ale art. 10 din Legea nr. 241/2006 privind serviciul de alimentare cu apă şi canalizare, precum şi art. 13 din Statutul Asociaţiei de Dezvoltare Intercomunitară AQUA INVEST MUREŞ,

În temeiul art. 11, art. 36 alin. (1), alin. (2) lit. e, alin. (7) lit.c, art. 45 alin. (2) şi art. 115, alin. (1) lit. b din Legea nr. 215 / 2001, privind administraţia publică locală republicată,

***h o t ă r ă ş t e :***

**Art. 1.** Se aprobă aderarea la Asociaţia de Dezvoltare Intercomunitară AQUA INVEST MUREŞ a comunelor Sânger şi Cheţani din judeţul Mureş.

**Art. 2.** Se mandatează d-l Todoran Liviu, reprezentantul Consiliului Local Tîrgu-Mureş în Adunarea Generală a Asociaţiei, pentru a vota în cadrul Adunării în sensul celor menţionate la articolul 1 şi a semna Actul adiţional la Actul constitutiv al Asociaţiei.

**Art. 3.** Prezenta hotărâre se comunică Asociaţiei de Dezvoltare Intercomunitară AQUA INVEST MUREŞ.

**VIZĂ DE LEGALITATE PREŞEDINTE DE ŞEDINŢĂ,**

**SECRETARUL MUNICIPIULUI TG-MUREŞ,**

**jrs. Maria Cioban**

ROMÂNIA **INIŢIATOR:**

JUDEŢUL MUREŞ PRIMAR,

MUNICIPIUL TÎRGU-MURES dr. Dorin Florea DIRECŢIA COMUNICARE, PROIECTE

CU FINANTARE INTERNAŢIONALĂ ŞI

RESURSE UMANE

Nr. 193 din 17.05.2011

#### EXPUNERE DE MOTIVE

***privind aprobarea aderării comunelor Sânger şi Cheţani din judeţul Mureş la***

***Asociaţia de Dezvoltare Intercomunitară AQUA INVEST MUREŞ***

În cadrul şedinţei Adunării Generale a Asociaţiei de Dezvoltare Intercomunitară AQUA INVEST MUREŞ din 5 noiembrie 2008 s-a aprobat modificarea Statutului şi Actului constitutiv al Asociaţiei de Dezvoltare Intercomunitară AQUA INVEST MUREŞ, precum şi aderarea de noi membri.

Ca urmare a Adresei nr. 5097 din 16.05.2011, comuna Sânger şi comuna Cheţani din judeţul Mureş, prin reprezentanţii legali, solicită aprobarea aderării la Asociaţia de Dezvoltare Intercomunitară AQUA INVEST MUREŞ. Motivul solicitării aderării îl reprezintă obţinerea fondurilor Uniunii Europene de dezvoltare, precum şi asigurarea operării sistemelor de apă/canal de către Operatorul Regional.

Art. 13 din Statutul Asociaţiei, cu privire la aderarea de noi membri prevede: „Asociaţia poate accepta noi membri, cu acordul tuturor asociaţilor şi cu încheierea unui act adiţional la prezentul statut, prin care noii membri sunt menţionaţi în preambulul statutului. Orice unitate administrativ–teritorială care devine membru al Asociaţiei acceptă în totalitate prevederile prezentului statut şi deleagă gestiunea Serviciului operatorului, prin act adiţional la contractul de delegare ce va fi semnat de Asociaţie în numele şi pe seama unităţii administrativ–teritoriale respective.”

Având în vedere cele prezentate mai sus, propunem Consiliului Local Municipal Tîrgu - Mureş aprobarea aderării unităţilor administrativ-teritoriale mai sus menţionate la Asociaţia de Dezvoltare Intercomunitară AQUA INVEST MUREŞ.

Aviz favorabil

**Director executiv,**

**Korpadi György**

**Şef serviciu S.P.F.I.,**

**Ijac Dana**